28/12/2020 | Administración LocalMunicipal
Cedeira
Anuncio decreto 657 de 01/12/2020

Pola presente envío co obxecto da súa publicación no Boletín Oficial da Provincia o Decreto nº 657 que foi aprobado por esta Alcaldía en data 1 de decembro de 2020 e que se transcribe a seguir: << DECRETO O artigo 46 da Lei 58/2003, de 17 de decembro, Xeral Tributaria sinala que «os obrigados tributarios con capacidade de obrar poderán actuar por medio de representante, que poderá ser un asesor fiscal, co que se entenderán as sucesivas actuacións administrativas, salvo que se faga manifestación expresa en contrario. Para interpoñer recursos ou reclamacións, desistir deles, renunciar a dereitos, asumir ou recoñecer obrigacións en nome do obrigado tributario, solicitar devolucións de ingresos indebidos ou reembolsos e nos restantes supostos en que sexa necesaria a firma do obrigado tributario nos procedementos regulados nos títulos III, IV, V, VI e VII desta Lei, a representación deberá acreditarse por calquera medio válido en Dereito que deixe constancia fidedigna ou mediante declaración en comparecencia persoal do interesado ante o órgano administrativo competente. Para estes efectos, serán válidos os documentos normalizados de representación que aprobe a Administración Tributaria para determinados procedementos». A teor do disposto no último parágrafo do precepto anteriormente transcrito, coa finalidade de facilitar a relación dos cidadáns co Concello de Cedeira, resulta necesaria a aprobación do documento normalizado de representación válido para acreditar a representación dos interesados nos procedementos de carácter tributario. Devandito documento resulta conforme co disposto no artigo 111 do Real Decreto 1065/2007, do 27 de xullo, polo que se aproba o Regulamento Xeral das actuacións e os procedementos de xestión e inspección tributaria e de desenvolvemento das normas comúns dos procedementos de aplicación dos tributos, que establece que se entenderá outorgada a representación, entre outros supostos, cando conste no documento normalizado de representación aprobado pola Administración tributaria que se puxo a disposición, no seu caso, de quen deba outorgar a representación. Nestes supostos, o representante responderá coa súa firma da autenticidade da do seu representado, debendo constar no documento polo menos, o nome e apelidos ou razón social ou denominación completa, número de identificación fiscal e domicilio fiscal do representado e do representante, así como a firma de ambos. Debe constar, ademais, a amplitude e suficiencia da representación, lugar e data do seu outorgamento e, no caso de representación voluntaria outorgada polo representante legal do obrigado tributario, deberá acreditarse a representación legal. En virtude do anterior, RESOLVO: PRIMEIRO.- De conformidade co disposto no apartado 2 do artigo 46 da Lei 58/2003, do 17 de decembro, Xeral Tributaria, apróbase o documento normalizado de representación, que figura como Anexo da presente Resolución, para actuar nos procedementos tributarios ante o Concello de Cedeira Este documento ten validez para acreditar a condición de representante, mesmo nas actuacións que se puidesen realizar a través da Sede electrónica do Concello ou dos rexistros electrónicos habilitados para o efecto. O texto do documento normalizado non poderá ser modificado, sen prexuízo da facultade dos interesados de outorgar a representación en termos distintos, acreditándoa por calquera outro medio válido en Dereito que deixe constancia fidedigna ou mediante declaración en comparecencia persoal do interesado ante o órgano administrativo competente, de conformidade co disposto no citado artigo 46 da Lei Xeral Tributaria. Para que a representación se entenda validamente conferida, será necesario que o documento normalizado de representación, aprobado por esta Resolución, se acompañe da documentación que, en cada caso, deba achegarse, sen prexuízo do disposto no apartado 7 do artigo 46 da Lei 58/2003. O documento aprobado non confire a condición de representante para intervir ou recibir comunicacións ou notificacións noutros procedementos distintos daquel no que se achegue o documento normalizado. SEGUNDO.- Lévese a cabo a publicación da presente resolución no taboleiro electrónico do Concello e no Boletín Oficial da Provincia da Coruña. Cedeira, 1 decembro 2020 O Alcalde, Pablo Diego Moreda Gil A Secretaria Ana Velo Ruíz como representante legal segundo documento xustificativo que se achega, con NIF e enderezo fiscal en (municipio) (vía pública) nº OTORGAN A SÚA REPRESENTACIÓN a D/Dª con NIF e enderezo a efectos de notificaciones en (municipio) (vía publica) nº para que actúe ante os órganos tributarios do Concello de Cedeira no procedemento de (1) A representación esténdese á realización de todas as actuacións que ante o Concello de Cedeira correspondan ao outorgante no curso do presente procedemento. En especial facilitar a práctica de cantas actuacións sexan precisas para a instrución do expediente, achegar cantos datos e documentos se soliciten ou se interesen, recibir notificacións e todo tipo de comunicación e avisos, formular peticións e solicitudes, presentar escritos e alegacións, manifestar a súa decisión de non efectuar alegacións nin achegar novos documentos no correspondente trámite de audiencia ou renunciar a outros dereitos, subscribir dilixencias e outros documentos que poida estender o órgano competente e, en xeral, realizar o resto de actuacións correspondan ao/aos representado/ s no curso de dito procedemento. ACEPTACIÓN DA REPRESENTACIÓN Coa firma do presente escrito o representante acepta a representación conferida e responde da autenticidade da firma do/dos outorgante/ s, así como da/ s copia/ s do DNI (2) do/dos mesmo/ s que acompaña/ n a este/estes documento/s NORMAS APLICABLES Lei Xeral Tributaria (Lei 58/2003) Representación voluntaria: Artigo 46. O texto deste documento normalizado non poderá ser modificado, sen prexuízo da facultade dos interesados de outorgar a súa representación en termos diferentes, acreditándoa por calquera outro medio válido en Dereito. (1) Indíquese o procedemento que se desexa seguir. (2) DNI ou documento equivalente de identificación de estranxeiros. (3) Se o outorgante é persoa xurídica tamén deberá figurar o selo da entidade >>